Tutustu kiireettä verkossa

Alko.fi:ssä ja mobiilisovelluksessamme yli 10 000 tuotteen valikoimamme on ulottuvillasi. Voit tutustua tuotteisiin, vertailla niitä ja tehdä ostoksia juuri silloin, kuin itsellesi sopii. Tuotteiden haku on helppoa ja voit lajitella hakutuloksia monin eri kriteerein –esimerkiksi hinnan, maan tai sopivan ruokakumppanin mukaan. Maksu suoritetaan verkossa ja saat ilmoituksen, kun tilauksesi on noudettavissa valitsemastasi myymälästä tai noutopisteestä.

Ota verkkokauppa helposti käyttöösi:

Luo tunnukset verkkokauppaan. Samalla voit tilata uutiskirjeemme, jonka kautta saat tietoa juoma- ja ruoka-alan trendeistä suoraan sähköpostiisi. Selaile tuotteitamme verkkokaupassa ja valitse haluamasi.



Verkkokauppaan Voit myös pyytää apua asiakaspalvelustamme esimerkiksi chatin avulla. Lisää tuotteet ostoskoriin ja siirry kassalle valitsemaan toimitus- ja maksutapa. Jos teet ensimmäistä tilaustasi, sinua pyydetään tunnistautumaan verkkopankkitunnuksillasi ennen kassalle siirtymistä. Valitse myymälä tai noutopiste, josta haluat noutaa tilauksesi. Normaalitoimitus myymäläämme on maksuton. Toimitus noutopisteeseen on 9 €. V oit maksaa ostoksesi joko kortilla, mobiilimaksuna tai verkkopankissa. Saat ilmoituksen tekstiviestinä ja sähköpostitse, kun tuotteet ovat noudettavissa valitsemastasi myymälästä tai noutopisteestä. Tilausta noutaessasi ota mukaan tilausnumero ja henkilöllisyystodistus. Jos noudat toisen henkilön tekemän tilauksen, on sinulla oltava henkilöllisyystodistuksen lisäksi mukanasi myös tilausvahvistus joko sähköisenä tai paperiversiona.

Tuotteiden toimitusajat ja -kulut

Tekemäsi tilauksen tuotteet kerätään ja toimitetaan verkkokaupan varastostamme. Tilauksen toimitusaika on 4-5 arkipäivää ja normaalitoimitus myymäläämme on maksuton. Pikatoimituksen saa 1-3 arkipäivässä ja sen hinta on 9 euroa.

Mikäli tuotetta ei ole varastossamme, tilaamme sen tavarantoimittajilta, jolloin toimitusaika saattaa olla hivenen pidempi. Lue lisää toimitusajoista.

Huomiothan, että Suomen alkoholilain mukaan alkoholin vähittäismyyntiä saa harjoittaa vain luovuttamalla alkoholijuomat asiakkaalle hyväksytyssä vähittäismyyntipaikassa. Siten alkoholin kotiinkuljetus kuluttajille ei ole Alkolle mahdollista.

Poimi inspiraatio kaupan päälle

Sujuvan asioinnin ja henkilökohtaisen palvelun lisäksi saat alko.fi:stä ideoita ja inspiraatiota juomien ja ruoan maailmasta.

Alko.fi tarjoaa muun muassa kiintoisaa tietoa juomista sekä niiden käytöstä ja yhdistämisestä ruokaan. Herkulliset vinkit ja Etiketin suositut reseptit juomasuosituksineen tuovat ulottuvillesi uusia makuelämyksiä.

Verkkokaupastamme hankit kätevästi myös lahja- ja juomatarvikkeet, joiden avulla pidennät juomien säilyvyyttä, helpotat avaamista, nopeutat viilentämistä tai nostat juomien aromit parhaiten esiin. Tarjolla on myös laaja valikoima tyylikkäitä lahjapakkauksia.

Kirjaa makumuistot talteen

Kun olet rekisteröitynyt ja kirjautunut alko.fi:hin, sinulla on mahdollisuus omien listojen laatimiseen. Listoille voit poimia juomia, arvioida niitä ja lisätä muistiinpanoja.

Luo omat listat vaikkapa joulun juomista tai lempipunaviineistäsi. Tai tee oma lista tuotteista, jotka aiot tai haluaisit hankkia joskus.

Tervetuloa!